Hest û Helwest: Bandora Şerê Minbicê li Bajarê Kobaniyê 
Kobanî wek bajarekî nêzîkî Minbijê ta çi astê baca vî şerî dide, çi ji aliyê abûrî ve û çi ji aliyê hêzên mirovî ve.
Ev bû demeke, Hêzên Sûriya Demuqrat HSD bi piştgiriya koalisyona navnetewî operasyona rizgarkirina bajarê Minbijê ji bin deste Daiş destpêkirine û di van rojên dawî de jî derbasî nava bajêr bûn û niha şer di nav kolanên Minbicê de dibe. Rola hêzên Kurdî YPG û YPJ, di vê operasyonê de berbiçave û hêzên mezin ên cîhanê vê yekê bi erênî dinirxînin. Lê li beramber vê yekê, gelek gêncên Kurd jiyana xwe ji dest didin û hema bi awakî rojane li herêmên Kurdan termên wan binax dibin. Rêveberiya xweser dibêje erka wan ewe têkbirina Daiş li her cihekî li Sûriyê û bi taybetî li navçeyên nêzîkî herêmên Kurdan. Aliyê opozisyona rêveberiyê dibêje, “Ev ne şerê me ye û ew dê tenê nakokiyan di navbera pêkhateyên civakê de kûrtir bike.” Gelo qezenca Kurdan ji vî şerî çiye û dikare çi sûdê bide herêmên Kurd li Sûriyê? Kobanî wek bajarekî nêzîkî Minbicê ta çi astê baca vî şerî dide, çi ji aliyê abûrî ve û çi ji aliyê hêzên mirovî ve. Bernameya Hest û Helwest bi beșdarbûna du mîvanan ronî dide ser vê babetê: Mislim Mihemed, endamê mekteba siyasî ya Partiya Demuqrat a Kurdistan a Sûriyê ku li Tirkiyê dimîne, Bextiyar Hisên, Pizîşkê birînsaziyên giştî ku li Kobaniyê dimîne û Gêlo Îsa, endamê komîta navendî ya Partiya Demuqrat a Kurdî Sûrî ku li Kobaniyê dimîne. Ji bo guhdarîkirina li bernameyê, faylê deng veke